wannaphong/clean_thaiwikipedia huggingface dataset:
# เทศมณฑลบอตอชัน
บอตอชัน (,) เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือบอตอชัน

 ประชากร 
ณ เดือนตุลาคม ค.ศ. 2011 เทศมณฑลบอตอชันมีประชากรทั้งหมด 412,626 คน และมีความหนาแน่น 83 คนต่อตารางกิโลเมตร โดยประกอบด้วย:
 ชาวโรมานี – ร้อยละ 1
 ชาวยูเครน – ร้อยละ 0.2
 ชาวลิโปวา – ร้อยละ 0.1
 อื่น ๆ – ร้อยละ 0.1
 ไม่ทราบ – ร้อยละ 4.6
 ปี ประชากรในเทศมณฑลNational Institute of Statistics, "Populaţia la recensămintele din anii 1948, 1956, 1966, 1977, 1992, 2002"  1948 385,236 1956  428,050 1966  452,406 1977  451,217 1992  458,904 2002  452,834 2011  412,626 2016  455,973
# เทศมณฑลเบรอยีลา
เบรอยีลา (,) เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือเบรอยีลา

 ประชากร 
ณ วันที่ 20 ตุลาคม ค.ศ. 2011 เทศมณฑลเบรอยีลามีประชากรทั้งหมด 304,925 คน และมีความหนาแน่น 64 คนต่อตารางกิโลเมตร โดยประกอบด้วย:
 ชาวโรมาเนีย – ร้อยละ 98
 ชาวโรมานี, ชาวรัสเซีย และอื่น ๆ
 ปี ประชากรในเทศมณฑลNational Institute of Statistics, "Populaţia la recensămintele din anii 1948, 1956, 1966, 1977, 1992, 2002"  1948  271,251 1956  297,276 1966  339,954 1977  377,954 1992  392,069 2002  373,174 2011  304,925
 อ้างอิง 

เบรอยีลา
# ไฟล์สั่งทำการ
ไฟล์สั่งทำการ  เป็นไฟล์ที่มีคำสั่งให้คอมพิวเตอร์ทำงานตามคำสั่งเครื่องที่ระบุ โดยต่างจากไฟล์ข้อมูลซึ่งต้องผ่านการแยกวิเคราะห์โดยใช้โปรแกรมก่อนจึงจะสามารถทำงานได้
# รหัสไบต์
รหัสไบต์  เป็นชุดคำสั่งชนิดหนึ่งที่ออกแบบมาเพื่อให้อินเทอร์พรีเตอร์ทำงานได้อย่างมีประสิทธิภาพ ซึ่งอยู่ในรูปแบบค่าคงที่ที่เป็นตัวเลขซึ่งมีขนาดเล็ก ซึ่งต่างจากรหัสต้นฉบับซึ่งเป็นสื่อที่มนุษย์สามารถอ่านได้
# เทศมณฑลบราชอฟ
บราชอฟ (,) เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือบราชอฟ

 ประชากร 
ณ วันที่ 20 ตุลาคม ค.ศ. 2011 เทศมณฑลบราชอฟมีประชากรทั้งหมด 549,217 คน และมีความหนาแน่น 100 คนต่อตารางกิโลเมตร โดยประกอบด้วย:
 ชาวโรมาเนีย – ร้อยละ 87.4
 ชาวฮังการี – ร้อยละ 7.77
 ชาวโรมานี – ร้อยละ 3.5
 ชาวเยอรมัน – ร้อยละ 0.65
 ปี ประชากรในเทศมณฑลNational Institute of Statistics, "Populaţia la recensămintele din anii 1948, 1956, 1966, 1977, 1992, 2002"  1948 300,836 1956 373,941 1966 442,692 1977 582,863 1992 642,513 2002 589,028 2011 549,217
 อ้างอิง 

บราชอฟ
# เทศมณฑลบูเซิว
บูเซิว  เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือบูเซิว

 ประชากร 
ณ วันที่ 20 ตุลาคม ค.ศ. 2011 เทศมณฑลบูเซิวมีประชากรทั้งหมด 432,054 คน และมีความหนาแน่น 70.7 คนต่อตารางกิโลเมตร โดยประกอบด้วย:
 ชาวโรมาเนีย – ร้อยละ 97
 ชาวโรมานี – น้อยกว่าร้อยละ 3; และอื่น ๆ
 ปี ประชากรในเทศมณฑลNational Institute of Statistics, "Populaţia la recensămintele din anii 1948, 1956, 1966, 1977, 1992, 2002"  1948 430,225 1956 465,829 1966 480,951 1977 508,424 1992 516,307 2002 496,214 2011 432,054
 อ้างอิง 

บูเซิว
# คอมพิวเตอร์ครัวเรือน
คอมพิวเตอร์ครัวเรือน  เป็นไมโครคอมพิวเตอร์ชนิดหนึ่งที่มุ่งเป้าหมายไปยังผู้ใช้ตามครัวเรือนหรือตามบ้าน โดยมักจะมีประสิทธิภาพของหน่วยความจำน้อย แต่จะมีประสิทธิภาพของระบบกราฟิกและระบบเสียงมากกว่าคอมพิวเตอร์ธุรกิจ ซึ่งเหมาะกับการเล่นวิดีโอเกม แต่ก็ยังใช้ในด้านอื่นด้วย และมักมีราคาถูกกว่าคอมพิวเตอร์ธุรกิจ หรือคอมพิวเตอร์วิทยาศาสตร์ เช่น ไอบีเอ็มพีซี

คอมพิวเตอร์ครัวเรือนเริ่มเข้าสู่ตลาดเมื่อ พ.ศ. 2520 โดยในปีนั้นมีคอมพิวเตอร์ครัวเรือนที่วางตลาดอยู่ 3 รุ่น ได้แก่ แอปเปิลทู ทีอาร์เอส-80 โมเดลวัน และคอมโมดอร์เพ็ต ซึ่งถูกแนะนำในนิตยสารไบต์ในปีนั้นด้วย

คอมพิวเตอร์ครัวเรือนมักไม่วางจำหน่ายเป็นชิ้นส่วนอิเล็กทรอนิกส์ แต่จะวางจำหน่ายเป็นเครื่องที่ประกอบมาเรียบร้อยแล้ว แต่ก็มีคอมพิวเตอร์ครัวเรือนบางรุ่นที่ผู้ใช้สามารถซื้อชิ้นส่วนไปประกอบเป็นเครื่องได้ เช่น แซดเอ็กซ์ 80 ซึ่งถือว่าเป็นคอมพิวเตอร์ครัวเรือนที่ผู้ใช้ประกอบขึ้นเอง

เริ่มมีการทดลองเกี่ยวกับความสามารถของคอมพิวเตอร์ครัวเรือนตั้งแต่ พ.ศ. 2508 เป็นต้นมา

การทำงาน
คอมพิวเตอร์ครัวเรือนส่วนมากมักมีลักษณะคล้ายกัน โดยส่วนมากมักมีแป้นพิมพ์ต่อเข้ากับเคสเดียวกัน และทำงานร่วมกันโดยใช้แผงวงจรหลัก นอกจากนี้ยังมีคอมพิวเตอร์ครัวเรือนชนิดที่ผู้ใช้สามารถนำชิ้นส่วนหรืออุปกรณ์มาต่อเพิ่มได้ โดยอาจมีช่องเสียบชิ้นส่วนหรืออุปกรณ์ที่นำมาต่อเพิ่มเพียงช่องเดียวหรืออาจมีหลายช่องก็ได้ ซึ่งคอมพิวเตอร์ชนิดนี้อาจวางจำหน่ายในราคาที่สูงขึ้น

คอมพิวเตอร์ครัวเรือนส่วนมากมักสามารถทำงานผ่านส่วนต่อประสานกราฟิกกับผู้ใช้ได้ แทนที่จะทำงานผ่านส่วนต่อประสานแบบบรรทัดคำสั่งเพียงอย่างเดียว โดยระบบปฏิบัติการที่ใช้ในคอมพิวเตอร์ครัวเรือนมักมีขนาดเล็ก ซึ่งติดตั้งมากับรอม
# อมฤตเวลา
อมฤตเวลา (อ่านว่า อัม-มะ-ริ-ตะ-เว-ลา) แปลตรงตัวว่า "เวลาที่เป็นอมฤต" หมายถึงช่วงเวลาเช้าตรู่ ประมาณตั้งแต่ตีสามจนถึงหกโมงเช้า หรือเวลาก่อนย่ำรุ่ง เป็นเวลาที่ใช้ทำสมาธิและท่องและขับรองเพลงสวดคุรบานิ คุรุนานักระบุไว้ในจัปจิสาหิบว่า "จงทำสมาธิในช่วงอมฤตเวลา ให้จิตใจอยู่กับความยิ่งใหญ่ของนามแท้จริงหนึ่งเดียว ("นาม" หมายถึงพระนามของพระเป็นเจ้าในศาสนาซิกข์) ความสำคัญของอมฤตเวลานั้นถูกระบุไว้ทั่วคุรุกรันตสาหิบ มีท่อนหนึ่งที่ระบุว่า "ผู้ใดที่บอกว่าตนเป็นชาวซิกข์ ต้องตื่นขึ้นมาแต่เช้าตรู่ทุกวันในช่วงอมฤตเวลา และปรับตัวเองให้เข้ากับและอยู่กับนาม (พระนามของพระเป็นเจ้าในศาสนาซิกข์)"

ชาวซิกข์จะสวดบทสวดตอนเช้า "นิตนีม" ในช่วงอมฤตเวลา ดั้งเดิมแล้วหลังเสร็จการสวดนิตนาม ก็จะไปพบปะกันต่อหน้าคุรุกรันตสาหิบ (Sangat) และสวด Asa di Var
# การเรียกระบบ
การเรียกระบบ  เป็นวิธีหนึ่งที่โปรแกรมคอมพิวเตอร์ขอบริการจากเคอร์เนลของระบบปฏิบัติการที่ทำงาน อาจรวมถึงบริการที่เกี่ยวข้องกับฮาดแวร์และการสื่อสารกับบริการเคอร์เนลด้วย เช่น การจัดกำหนดการ โดยส่วนมากสามารถเรียกใช้ได้จากกระบวนการยูสเซอร์สเปซเท่านั้น
# การจัดกำหนดการ (คอมพิวเตอร์)
ในคอมพิวเตอร์ การจัดกำหนดการ  เป็นการมอบหมายงานให้กับทรัพยากรซึ่งทำงานให้เสร็จสมบูรณ์ โดยงานที่มอบหมายอาจเป็นส่วนย่อยการประมวลผลเสมือน เช่น เทร็ด กระบวนการ หรือข้อมูลสายงาน ซึ่งจะถูกนำไปจัดกำหนดการให้กับส่วนของทรัพยากรฮาร์ดแวร์ เช่น หน่วยประมวลผลกลาง หรือแผงวงจรส่วนขยาย
# ยุน จง-ฮวัน
ยุน จง-ฮวัน (, เกิด 16 กุมภาพันธ์ 1973) K-League เป็นอดีตนักฟุตบอลชาวเกาหลีใต้ โดยสโมสรสุดท้ายที่เขาได้ลงเล่นคือซางัน โทซุ เมื่อเขาเลิกเล่นฟุตบอลอาชีพแล้ว จึงได้ผันมาเป็นหัวหน้าผู้ฝึกสอน ปัจจุบันเป็นหัวหน้าผู้ฝึกสอนให้กับสโมสร เจฟ ยูไนเต็ด ชิบะ ในเจลีก 2 เขาเคยเป็นหัวหน้าผู้ฝึกสอนให้กับเมืองทอง ยูไนเต็ด ในไทยลีก

จง-ฮวัน เป็นส่วนหนึ่งของทีมชาติเกาหลีใต้รุ่นอายุไม่เกิน 23 ปีในการแข่งขันโอลิมปิกฤดูร้อน 1996 ที่แอตแลนตา และเป็นส่วนหนึ่งของทีมชาติเกาหลีใต้ในการแข่งขันฟุตบอลโลก 2002

 การทำประตูในนามทีมชาติ 
 วันที่  สนาม  คู่แข่ง  ทำประตู  ผล  การแข่งขัน 4 ธันวาคม ค.ศ. 1998  กรุงเทพมหานคร ไทย    1 ประตู  4–0  เอเชียนเกมส์ 1998 9 ธันวาคม ค.ศ. 1998  กรุงเทพมหานคร ไทย    1 ประตู  2–1  เอเชียนเกมส์ 1998 16 พฤษภาคม ค.ศ. 2002  ปูซาน เกาหลีใต้    1 ประตู  4–1  กระชับมิตร

 เกียรติประวัติในฐานะผู้จัดการทีม 
 สโมสร 
เซเรซโซ โอซากะ
 เจลีกคัพ (1) : 2017
 เอ็มเพอเรอร์คัพ (1) : 2017
 เจแปนนิส ซูเปอร์คัพ (1) : 2018

 รางวัลส่วนตัว 
 ผู้จัดการทีมแห่งปีของเจลีก (1) : 2017
# นิตเนม
นิตเนม (ปัญจาบ: ਨਿਤਨੇਮ) แปลตรงตัวว่า "กิจวัตประจำวัน" หมายถึงกลุ่มเพลงสวดของศาสนาซิกข์ (คุรบานิ) ที่ศาสนิกชนต้องอ่านวันละอย่างน้อย 3 ครั้ง ในชาวซิกข์ที่เป็นอมฤตธารีทุกคนต้องอ่านนิตเนมเป็นข้อบังคับพื้นฐาน ดังที่ถูกย้ำชัดเจนไว้ในสิกขเรหัตมรรยาท นิตนีมประกอบด้วยหลัก ๆ คือ บทสวดยามเช้าที่ต้องสวดในช่วงอมฤตเวลา (เช้าตรู่ก่อนย่ำรุ่ง) มี 5 บทสวด (บานิทั้งห้า), เรหรัสสาหิบ สำหรับสวดยามเย็น และ กีรตันโสหิล สำหรับสวดยามค่ำคืน ในบทสวดยามเช้าและยามเย็นควรจะตามด้วยการทำอรทาส

บทสวดยามเช้า

 จปุจีสาหิบ
 จาปสาหิบ
 ตวประสาท สวาอิเย
 เจาปาอีสาหิบ
 อานันทสาหิบ
บทสวดยามเช้า 5 บท เรียกรวมกันว่าบานิทั้งห้า (Five Banis) บทสวดนี้จะท่องตอนย่ำรุ่ง

บทสวดยามเย็น
เรียกว่า เรหรัสสาหิบ บทสวดนี้จะสวดเวลาพลบค่ำ มีความยาวประมาณ 15-25 นาที
 
บทสวดยามค่ำคืน
เรียกว่า โสหิลสาหิบ บทสวดนี้จะท่องก่อนนอน และมีความยาวประมาณ 5-8 นาที
# กระบวนการ (คอมพิวเตอร์)
ในคอมพิวเตอร์ กระบวนการ  เป็นอินสแตนซ์ของโปรแกรมคอมพิวเตอร์ซึ่งใช้ในการสั่งทำงาน ประกอบด้วยรหัสโปรแกรมและข้อมูลที่เป็นกิจกรรมหรือคำสั่งต่าง ๆ โดยการทำงานตามคำสั่งจะแตกต่างกันไปตามระบบปฏิบัติการที่นำมาเรียกใช้
# กีรตัน
กีรตัน (Kīrtana) เป็นคำสันสกฤต ที่แปลว่า "การพากย์, การท่องบทสวดมนต์, การเล่าเรื่องหรืออธิบาย"MacDonell, A. A. (2004). A practical Sanskrit Dictionary. Delhi: Motilal Banarsidass, pages 15, 382-383 ในขณะเดียวกัน กีรตัน หมายถึงรูปแบบหนึ่งของการแสดงและดนตรีในเชิงศาสนา ตั้งแต่การรายรำไปจนถึงการขับร้องบทสวดมนต์ กีรตันถือเป็นส่วนหนึ่งในการประกอบพิธีกรรมทางศาสนาในทั้งศาสนาฮินดู และศาสนาซิกข์

กีรตันมีรากมาจาก "อนุกิรตัน" (Anukirtana) ในพระเวท  กีรตันมีลักษณะเป็นดนตรีแบบ call-and-response หรือเป็นแบบทำนองสวดมนต์ ประกอบด้วยนักขับร้องหลายคน ร้องเล่าขานเรื่องราวต่าง ๆ ถึงตำนานหรือแสดงความรักและเคารพในเทพเจ้าหรือบุคคลสำคัญไปจนถึงการพูดคุยประเด็นเชิงสาสนาและความเชื่อ บางทีมีการร่ายรำและแสดง "ภาวะ" (bhava) โดยนักร้องด้วย
# โหลา โมหัลลา
โหลา โมหัลลา (, , Hola Mohalla) เป็นเทศกาลในศาสนาซิกข์ซึ่งจัดในช่วงเดือนมีนาคม ตรงกับวันที่ 2 ของเดือนจันทรคติ "Chet" ตามปฏิทินนานักชาฮี หรือคือหนึ่งวันหลังโฮลี เทศกาลเฉลิมฉลองของศาสนาฮินดูYang, Ananad. A. (1998) Bazaar India: Markets, Society, and the Colonial State in Gangetic Bihar University of California Press  และอาจมีบางปีที่ตรงกับโฮลีพอดีFieldhouse, Paul  (2017) Food, Feasts, and Faith: An Encyclopedia of Food Culture in World Religions [2 volumes]. ABC-CLIO 

เทศกาลทั้งโฮลีและโหลาโมหัลลา จะจัดอย่างยิ่งใหญ่ที่สุดที่เมืองอานันทปุรสาหิบ งานจะจัดเป็นเวลาสามวัน โดยวันที่สามจะเป็นวันโหลา โมหัลลา กระนั้น ผู้มาร่วมงานบางคนถึงกับมาตั้งเต็นต์เป็นสัปดาห์ และเพลิดเพลินกับการแสดงศิลปะป้องกันตัวและการต่อสู้ที่ห้าวหาญ การแสดงดนตรี อ่านหรือแต่งบทกลอน และกิรทาน อาหารจะมีบริการเป็นมังสวิรัตในโรงครัวพระศาสดาหรือ ลังกัร ในคุรุทวารา ซึ่งผู้คนมานั่งรวมกันและรับประทานอาหารร่วมกัน เหตุการณ์จะสรุปในวันโหลา โมหัลลา คือวันที่สาม โดยจะมีการแสดงแบบกองทัพเป็นเวลายาวนาน ใกล้ ตัขตศรีเกศครหสาหิบ หนึ่งในตัขตะสำคัญทั้งห้า
# อานันทปุรสาหิบ
อานันทปุระสาหิบ เป็นเมืองในอำเภอรูปนคร บนขอบของเทือกเขาศิวลิก รัฐปัญจาบ ประเทศอินเดีย เมืองแห่งนี้เป็นหนึ่งในเมืองที่ศักดิ์สิทธิ์ที่สุดของศาสนาซิกข์ เนื่องด้วยเป็นที่อยู่ของคุรุซิกข์สองท่านสุดท้าย และยังเป็นที่ที่คุรุโควินทสิงห์ก่อตั้งขาลสา ขึ้นในปี 1699 เมืองแห่งนี้เป็นที่ตั้งของ "เกศครห์สาหิบ" หนึ่งในตัขตะที่สำคัญทั้งห้าของชาวซิกข์ 

เมืองนี้จึงเป็นสถานที่แสวงบุญสำคัญของชาวซิกข์Gurmukh Singh (2009), Anandpur Sahib, Encyclopedia of Sikhism, Editor in Chief: Harbans Singh, Punjab University; Quote: "Being one of the supremely important pilgrimage centres of the Sikhs, it is reverently called Anandpur Sāhib. Takht Sri Kesgaṛh Sāhib, one of the five Takhts (lit. thrones) or seats of highest religious authority for Sikhs". และยังเป็นที่จัดงานเทศกาลประจำปี โฮลา โมหัลลา ที่ใหญ่ที่สุดGurmukh Singh (2009), Anandpur Sahib, Encyclopedia of Sikhism, Editor in Chief: Harbans Singh, Punjab University
# ฮเรกฤษณะ
ฮเรกฤษณะ หรือ ฮาเร กฤษณะ (Hare Krishna) อาจหมายถึง
 สมาคมกฤษณภาวนามฤตนานาชาติ (International Society for Krishna Consciousness) ซึ่งมีชื่อเรียกทั่วไปว่า "กลุ่มฮเรกฤษณะ" หรือ "การเคลื่อนไหวฮเรกฤษณะ"
 ฮเรกฤษณะ (มนตร์) คือมนตร์ในลัทธิไวศณพนิกาย มีอีกชื่อว่า "มหามนตร์"
# ผักเสี้ยน
ผักเสี้ยน  เป็นพืชที่มีถิ่นกำเนิดในเขตร้อนและกึ่งเขตร้อนของทวีปยุโรป, แอฟริกาและเอเชีย เป็นวัชพืชที่พบได้ตามท้องนาและริมลำธาร ผักเสี้ยนเป็นไม้ล้มลุก สูง 30-150 เซนติเมตร ตามลำตันและใบมีขนปกคลุม ใบเป็นใบประกอบ มีใบย่อยรูปไข่กลับหรือรูปใบหอกกลับ 3-5 ใบ ยาว 2.5-5 เซนติเมตร ใบประดับ 3 ใบย่อย ยาว 0.5-2.5 เซนติเมตร ดอกออกเป็นช่อที่ปลายกิ่ง ยาว 5-20 เซนติเมตร ก้านดอกยาว 1-2 เซนติเมตร กลีบเลี้ยงรูปใบหอก ยาวประมาณ 6 มิลลิเมตร กลีบดอกรูปรีหรือรูปไข่ สีขาวหรืออมม่วง ยาวประมาณ 7 มิลลิเมตร ก้านกลีบยาวประมาณ 5 มิลลิเมตร มีเกสรเพศผู้ 6 อัน ก้านชูเกสรร่วมยาว 0.8-2.3 เซนติเมตร ก้านชูอับเรณูสีม่วง ยาว 1-2 เซนติเมตร อับเรณูรูปขอบขนาน สีเขียวอมน้ำตาล ยาว 1-3 มิลลิเมตร รังไข่มีก้านสั้น ๆ ยาว 1-1.4 เซนติเมตร ผลยาว 4-9.5 เซนติเมตร ภายในมีเมล็ดสีน้ำตาลแดงปนดำ ยาวประมาณ 1.5 มิลลิเมตรสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 284, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ

ทั้งต้นผักเสี้ยนมีกรดไฮโดรไซยานิก แต่จะลดลงเมื่อนำไปหมักดองหรือถูกความร้อน ผักเสี้ยนนิยมนำไปดอง กินเป็นผักแกล้มหรือกินกับขนมจีนน้ำยา ใบมีสรรพคุณตำพอกฝีและแก้ปวดเมื่อย น้ำคั้นจากใบผสมกับน้ำมัน ใช้แก้ปวดหูผัก 333 ชนิด คุณค่าอาหารและการกิน, นิดดา หงษ์วิวัฒน์ และคณะ, หน้า 163, พ.ศ. 2548, สำนักพิมพ์แสงแดด กรุงเทพฯ
# กรมสารวัตรทหารเรือ
กรมสารวัตรทหารเรือ (อักษรย่อ: กรม สห.ทร.) เป็นส่วนราชการกองทัพเรือไทย ซึ่งมีหน้าที่ในการรักษาความปลอดภัย รวมถึงอำนวยการในยามสงครามอันเกี่ยวกับทหารพลัดหน่วย, เชลยศึก, ชนชาติศัตรู และผู้ลี้ภัย โดยมียังไม่มีผู้บังคับการกรม รองผู้บัญชาการกรมคนปัจจุบันคือ นาวาเอก อภิชาติ แก้วดวงเทียน
รองผู้บัญชาการกรม ได้แก่นาวาเอก รณยุทธ โอสถานนท์ และ นาวาเอก รวีกฤษฎิ์ ล้อเลิศวิไล
นอกจากนี้ กรมสารวัตรทหารเรือ ยังเป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทยไม่ใช่แค่ สวย แกร่ง เก่ง...แต่เสียสละสุด ๆ !! พร้อมแล้ว !! 121 "เหยี่ยวดำ" ทหารพรานหญิง นย.รุ่นแรกลงใต้.ผบ.ทร.ให้กำลังใจ และชื่นชมประดู่เหล็กหญิง

 ประวัติ 
thumb|left|250px|สารวัตรทหารเรือในคอบร้าโกลด์ 2011

กรมสารวัตรทหารเรือ ถือกำเนิดจากคำสั่งของพลเรือโท เจ้าฟ้าบริพัตรสุขุมพันธุ์ ซึ่งดำรงตำแหน่งผู้บัญชาการกรมทหารเรือในขณะนั้น ในการจัดตั้ง "กองระงับเหตุ" เมื่อวันที่ 14 ธันวาคม พ.ศ. 2448 แล้วปฏิบัติหน้าที่เรื่อยมาจนถึงปี พ.ศ. 2456 จึงได้มีการจัดตั้งหน่วยงานระงับเหตุขึ้นถาวรในนาม "แผนกสารวัตรทหาร" ที่ขึ้นตรงต่อกระทรวงทหารเรือ ซึ่งถือว่า กองทัพเรือไทยเป็นหน่วยแรกที่เป็นต้นแบบของการจัดตั้งสารวัตรทหาร

และในปี พ.ศ. 2561 กองพันสารวัตรทหารเรือที่ 3 กรมสารวัตรทหารเรือ ได้เป็นหนึ่งในหน่วยที่ยกพลขึ้นบก ณ ตำบลโคกเคียน อำเภอเมืองนราธิวาส จังหวัดนราธิวาส ด้วยเรือหลวงอ่างทอง และเรือหลวงมันกลาง เพื่อเข้าร่วมการปฏิบัติภารกิจความไม่สงบในชายแดนภาคใต้ของประเทศไทย

 การฝึก 
เนื่องด้วยสารวัตรทหารมีปืนสั้นเป็นอาวุธหลักในการปฏิบัติงาน จึงได้มีการฝึกยิงอาวุธประจำกายให้มีความชำนาญเป็นพิเศษ ในระบบอารักขาตามแบบมาตรฐานของเหล่าสารวัตรทหาร โดยเป็นหน่วยในกองทัพเรือที่บังคับการยิงในระบบนี้ ไม่ยกเว้นทั้งชายและหญิง

 กิจกรรมเพื่อสังคม 
เดือนเมษายน พ.ศ. 2561 นาวาเอก อธิปศักดิ์ โสภิตานนท์ ผู้บังคับการกรมสารวัตรทหารเรือ ได้จัดกิจกรรมมอบทุนการศึกษาแก่บุตรข้าราชการในสังกัดทุกพื้นที่ จำนวน 273 ทุน

 รางวัลที่ได้รับ 
 พ.ศ. 2558 : รางวัลสิ่งประดิษฐ์ดีเด่น – จากหมวกกันกระสุนไอที ในงานนาวีวิจัย 2015ทร.โชว์นวัตกรรมสุดยอดยุทโธปกรณ์ในงาน 'นาวีวิจัย 2015' - ไทยรัฐ
 พ.ศ. 2559 : กองพันสารวัตรทหารเรือที่ 2 กรมสารวัตรทหารเรือ ได้รับรางวัลชนะเลิศประเภทที่ 2 หน่วยงานต้นแบบที่นำหลักเศรษฐกิจพอเพียงไปใช้ในการปฏิบัติงานรวมพลังแห่งความภักดี!!! "สารวัตรทหาร" นำพื้นที่ว่างเปล่าน้อมนำ และสืบสารพระราชปณิธานตามหลักปรัชญาของเศรษฐกิจพอเพียง จนได้รับรางวัล!!!

 ยุทโธปกรณ์ 

 ยานพาหนะภาคพื้นดิน 
 รุ่น ภาพ ประเภท ที่มา หมายเหตุ โตโยต้า คัมรี่ 2.4 วี 170px รถยนต์นั่งขนาดเล็ก  สีขาว ทะเบียนตราสมอ อาร์1200อาร์ที 170px ทัวริงไบก์  

 อาวุธเล็ก 
 ชื่อ ภาพ ประเภท ขนาดลำกล้อง ที่มา หมายเหตุ ไม่ทราบ — ปืนสั้น   อาวุธหลักในการปฏิบัติงาน กล็อก 19 เจน 4 170px ปืนพกกึ่งอัตโนมัติ 9×19 มม. พาราเบลลัม   ซีแซด 75 ดี คอมแพค 170px ปืนพกกึ่งอัตโนมัติ 9×19 มม. พาราเบลลัม   เอ็ม 16 เอ 1/เอ 2 170px ปืนเล็กยาวจู่โจม 5.56×45 มม. นาโต   เอ็ม 4 เอ 1 คาร์ไบน์ 170px ปืนเล็กยาวจู่โจม 5.56×45 มม. นาโต  ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง

 ระเบียงภาพ
# หเรกฤษณะ (มนตร์)
หเรกฤษณะ (อ่านว่า ฮา เร กริช นะ) หรือ มหามนตร์ เป็นมนตร์ความยาว 16 คำของลัทธิไวษณพในศาสนาฮินดู มนตร์นี้กล่าวถึงทั้งพระกฤษณะและพระราม ตามความเชื่อของลัทธิเคาทิยไวษณพ เป้าหมายของชีวิตคือความรักที่บริสุทธิ์อันมีต่อพระกฤษณะCaitanya Caritamrta Ml.20.340 .
มนตร์นี้เป็นที่แพร่หลายไปทั่วตั้งแต่ทศวรรศ 1960 นอกอินเดีย หลังเอ. ซี. ภักติเวทานตะ สวามี ปรภุปาทะ และลัทธิที่เขาก่อตั้ง "สมาคมกฤษณภาวนามฤตนานาชาติ" (เรียกสั้น ๆ ว่า หเรกฤษณะ) เป็นที่รู้จักในโลกตะวันตกReligion Encyclopedia – Hare Krishna (ISKCON) 

 มนตร์ 

 
เนื่องด้วยสันสกฤตเป็นภาษา polysemic จึงทำให้มนตร์นี้มีการแปลและทับศัพท์ที่ต่างกันไปในภาษาอังกฤษ โดยที่การแปลที่หลากหลายแตกต่างกันทั้งหมดนั้นอาจถูกต้องก็ได้
# การล้อมโฮจูจิโดโนะ
การล้อมโฮจูจิโดโนะ  เป็นส่วนหนึ่งของสงครามเก็มเป ที่เกิดขึ้นเมื่อวันที่ 19 เดือน 11 ปีจูเอ ที่ 2 ตรงกับวันที่ 3 มกราคม พ.ศ. 1727 และเป็นกุญแจความขัดแย้งระหว่าง มินาโมโตะ โนะ โยชินากะ กับญาติของเขา โยริโตโมะ และ โยชิตสึเนะ เพื่อควบคุมตระกูลมินาโมโตะ

ในเวลาเดียวกัน โยชินากะ ตัดสินใจเข้าควบคุมตระกูลจากญาติของเขาที่กำลังเดินทางกลับมายังเกียวโต จากชัยชนะของเขาที่ชิโนฮาระ และ คูริการะ เขาตัดสินใจแยกออกจากตระกูล วางแผนกับมินาโมโตะ โนะ ยูกิอิเอะ เพื่อลักพาตัวอดีตจักรพรรดิโกะ-ชิรากาวะ และตั้งรัฐบาลของพวกเขาเองที่แคว้นทางตอนเหนือของเกียวโต แต่ยูกิอิเอะปฏิเสธและทรยศเขาด้วยการนำเรื่องนี้ไปทูลอดีตจักรพรรดิ ในที่สุดโยชินากะตัดสินใจโจมตีวัดโฮจูจิโดโนะอันเป็นที่ประทับและออกว่าราชการในวัดของอดีตจักรพรรดิโกะ-ชิรากาวะ วางเพลิงเผาฆ่าผู้คุ้มกันและคุมองค์อดีตจักรพรรดิไว้เป็นองค์ประกัน

ณ จุดนี้กองทัพตระกูลมินาโมโตะภายใต้การนำของ ยูกิอิเอะ โยริโตโมะ โยชิตสึเนะ และโนริโยริ เข้าปิดล้อมเมืองหลวงทำให้โยชินากะต้องหนีไป อูจิ จนทำให้เกิด ยุทธการที่อูจิครั้งที่ 2
# เพลนนัม
เพลนนัม (อังกฤษ:PLATINUM/P.L.T;เกาหลี:플래티넘) เป็นกลุ่มบอยแบนด์เกาหลีใต้ที่ก่อตั้งโดย IN MEDIA A&D เปิดตัวครั้งแรกเมื่อวันที่ 9 มกราคม 2019 กับอัลบั้ม "Mad City" https://kpop.fandom.com/wiki/PLATINUM ปัจจุบันประกอบด้วยสมาชิก 7 คนคือ แจส, ฮาจิน, อุนซอบ, แฮกี, ชาบิน, ราเอล และ ซอนมิน https://www.reddit.com/r/kpop/comments/afpiay/platinum_플래티넘_plt_debut_coming_soon_profile_images/

ประวัติ

สมาชิก
+ ชื่อในการแสดง ชื่อเกิด วันเกิด สัญชาติ ตำแหน่ง โรมัน ไทย ฮันกึล  โรมัน ไทย ฮันกึล Jess  แจส 제스 Oh Youngseok  โอ ยองซอก 오영석  หัวหน้าวง , นักร้องนำ , นักเต้นหลัก Hajin  ฮาจิน 하진 Kim Hobin  คิม โฮบิน 김호빈  นักร้องเสริม , ภาพลักษณ์วง Woonsub  อุนซอบ 운섭 Kwak Woonsub  กวัก อุนซอบ 곽운섭  นักร้องเสียงหลัก Haegie  แฮกี 해기 Lee Sangmin  อี ซังมิน 이상민  นักร้องนำ , นักเต้นนำ Chabin  ชาบิน 차빈 Choi Junsung ชเว จุนซอง 최준성  แร็ปเปอร์หลัก , นักเต้นนำ RA.L  ราเอล 라엘 Lee Sanghoon  อี ซังฮุน 이상훈  แร็ปเปอร์นำ Sunmin  ซอนมิน 선민 Yoo Sunmin  ยู ซอนมิน 유선민  นักร้องเสียงหลัก , นักเต้นนำ

ผลงาน
# เอ็นซีที 127
เอ็นซีที 127  เป็นกลุ่มย่อยลำดับที่สองของเอ็นซีที ก่อตั้งและปัจจุบันบริหารโดยเอสเอ็มเอนเตอร์เทนเมนต์ ชื่อกลุ่มของพวกเขามาจากการรวมกันของตัวอักษรย่อจากคำว่า นีโอคัลเจอร์เทคโนโลยี  ซึ่งเป็นความหมายสำหรับสมาชิกที่ไม่จำกัดของหลักและเนื่องจากกลุ่มอยู่ในกรุงโซล ดังนั้นหมายเลข "127" หมายถึงพิกัดลองจิจูดของเมือง

กลุ่มเปิดตัวด้วยอีพีแรก เอ็นซีที #127 เมื่อวันที่ 7 กรกฎาคม ค.ศ. 2016 ประกอบด้วยสมาชิกเจ็ดคน คือ แทยง, แทอิล, ยูตะ, แจฮย็อน, วินวิน, มาร์ก, แฮชาน  ต่อมา จอห์นนี่ และโดยอง เข้าร่วมในเดือนธันวาคม ค.ศ. 2017 ตามมาด้วย จ็องอู ในเดือนกันยายน ค.ศ. 2018

สมาชิก
สมาชิกของกลุ่ม ณ ปี ค.ศ. 2019 ประกอบด้วย:Bell, Crystal. "ALL YOU NEED TO KNOW ABOUT K-POP GROUP NCT 127 (EXCEPT THEIR BLOOD TYPE)" , MTV, Retrieved on 24 October 2018."NCT 127 Official website" , SM Entertainment, Retrieved on 11 January 2019. 

 
จอห์นนี (서영호)
แทยง (이태용)
ยูตะ (なかもと ゆうた) / (나가모토 유타)
โดยอง (김동영‬)
แจฮย็อน (정윤오)
วินวิน (董思成)
จ็องอู (김정우)
มาร์ก (이민형)
แฮชาน (해찬 / 이동혁)

ผลงานเพลง

อัลบั้มเกาหลี
เรกุลาร์-อิเรกุลาร์ (2018)
นีโอโซน (2020)
สติ๊กเกอร์ (2021)
ทู แบดดี้ส์ (2022)
แฟค เชค (2023)
วอร์ค (2024)

อัลบั้มญี่ปุ่น
อะเวกเคน (2019)

 คอนเสิร์ต 

รางวัลและการเสนอชื่อ
# อุดงมีชัย
อุดง  (หรืออาจเรียกได้ว่า อุดงฦาไชย หรือ อุดงมีชัย) เป็นเมืองในประเทศกัมพูชา ตั้งอยู่ในส่วนตะวันตกเฉียงเหนือของจังหวัดกันดาล ตั้งอยู่บริเวณเชิงเขาของ"ภูเขาพนมอุดง"หรือ "เขาพระราชทรัพย์" (พนมพระราชทรัพย์) ประมาณ 40 กิโลเมตรทางตะวันตกเฉียงเหนือของกรุงพนมเปญ เมืองหลวงในปัจจุบัน อุดงมีชัยเป็นที่พำนักของราชวงศ์และเมืองหลวงของกัมพูชามานานกว่า 250 ปีจนถึงปี ค.ศ. 1866 เป็นเมืองหลวงอันยิ่งใหญ่ของพระมหากษัตริย์เขมรหลายศตวรรษที่กระจัดกระจายอยู่บนยอดเขาที่แบ่งเป็นสองส่วน ที่โดดเด่นซึ่งทอดยาวจากตะวันออกเฉียงใต้ไปตะวันออกเฉียงเหนือ

ชื่อเมือง
thumb|left|230px|สถูปที่กรุงอุดงมีชัย
ชื่อของเมืองมาจากคำว่า "อุตตุงฺค" "  ในภาษาสันสกฤต แปลว่า "สูง" ซึ่งอาจหมายถึงเขาพระราชทรัพย์  เนื่องจากภูเขาเป็นสถานที่ประกอบพิธีบุญต่างๆ และมีความสำคัญทางศาสนา คำนี้จึงอาจกินความหมายไปที่นัยที่ว่า "ยิ่งใหญ่" หรือ "สูงสุด" ก็ได้

ดูเพิ่ม
 ประวัติศาสตร์กัมพูชา
# เอ็นซีทีดรีม
เอ็นซีทีดรีม  เป็นกลุ่มย่อยลำดับที่สามของเอ็นซีทีวงบอยแบนด์เกาหลีใต้ ก่อตั้งโดยเอสเอ็มเอนเตอร์เทนเมนต์ ประกอบด้วยสมาชิกจำนวนเจ็ดคนคือ มาร์ค, เหรินจวิ้น, เจโน่, แฮชาน, แจมิน, เฉินเล่อ และจีซอง เปิดตัวครั้งแรกในวันที่ 25 สิงหาคม 2016

ในวันที่ 14 เมษายน 2020 เอสเอ็มเอนเตอร์เทนเมนต์ได้ประกาศยกเลิกระบบการเข้าศึกษา-จบการศึกษา โดยจะมีเพียงสมาชิก 7 คน มาร์คที่จบการศึกษาเมื่อ 2018 กลับมาเข้าร่วมกลุ่มอีกครั้ง และใช้ระบบหมุนเวียนสมาชิกคล้ายคลึงกับเอ็นซีที ยู โดยมีเหรินจวิ้น, เจโน่, แจมิน เฉินเล่อ และจีซอง เป็นสมาชิกหลัก ส่วนแฮชานจะโปรโมตทั้งในเอ็นซีที ยู, เอ็นซีที 127, เอ็นซีทีดรีม และสมาชิกทุกคนสามารถทำกิจกรรมโปรโมตในฐานะสมาชิกของเอ็นซีที แต่ละทีมที่จะได้รับการเปิดตัวในอนาคต

 ประวัติ 

สมาชิก
มาร์ค (마크)
เหรินจวิ้น (런쥔)
เจโน่ (제노)
แฮชาน (해찬)
แจมิน (재민)
เฉินเล่อ (천러）
จีซอง (지성)

ผลงานเพลง

 ฮอตซอส (2021)
 กลิชโหมด (2022)
 ไอเอสทีเจ (2023)
 ดรีมสเคป (2024)

 ผลงานภาพยนตร์ 

 NCT Dream The Movie: In A Dream (2022)

รางวัลและการเสนอชื่อ

 การแสดงคอนเสิร์ต 
นักแสดงนำ
 NCT Dream Show (2018)
 NCT Dream Tour "The Dream Show" (2019-2020)
 NCT Dream – Beyond the Dream Show (2020)
 NCT Dream "The Dream Show 2 : In A Dream" (2022-2023)
 2024 NCT Dream World Tour <The Dream Show 3 : Dreamscape> (2024)
 2025 NCT Dream Tour <The Dream Show 4 : Dream The Future> (2025)

การเข้าร่วมคอนเสิร์ต
 SM Town Live World Tour VI (2017–2018)
 2020 K-Pop x K-Art Concert Super KPA (2020)
 NCT: RESONANCE 'Global Wave' (2020)
 SMTOWN LIVE "Culture Humanity" (2021)
 SMTOWN LIVE 2022: SMCU EXPRESS @ KWANGYA (2022)
 SMTOWN LIVE 2022: SMCU EXPRESS @ Human City Suwon (2022)
 SMTOWN LIVE 2022: SMCU EXPRESS @ TOKYO (2022)
 SMTOWN LIVE 2023: SMCU PALACE @ KWANGYA (2023)
 SMTOWN LIVE 2023: SMCU PALACE @ JAKARTA (2023)
 SMTOWN LIVE 2024: SMCU PALACE @ TOKYO (2024)
 SMTOWN LIVE 2025: THE CULTURE, THE FUTURE @ SEOUL (2025)
 SMTOWN LIVE 2025: THE CULTURE, THE FUTURE @ MEXICO CITY (2025)
 SMTOWN LIVE 2025: THE CULTURE, THE FUTURE @ LONDON (2025)
 SMTOWN LIVE 2025: THE CULTURE, THE FUTURE @ TOKYO (2025)
# กูลัก
กูลัก (, คำย่อของ สำนักบริหารหลักค่ายแรงงาน) เป็นหน่วยงานราชการเพื่อการกำกับดูแลระบบค่ายแรงงานสหภาพโซเวียต ถูกจัดตั้งโดย วลาดีมีร์ เลนินLenin's Gulag Richard Pipes, academic research journals Vol. 2, pp 140–146, June 2014Gulag: An Introduction  by Anne Applebaum และถึงจุดสูงสุดในช่วงการปกครองของ โจเซฟ สตาลิน ระหว่างทศวรรษที่ 1930 ถึงต้นทศวรรษที่ 1950 ผู้พูดภาษาอังกฤษจะใช้คำว่า gulag ในการกล่าวถึงค่ายบังคับแรงงานสหภาพโซเวียต รวมถึงค่ายที่มีอยู่ในยุคก่อนสตาลินOther Soviet penal-labor systems not formally included in the GULag were: (a) camps for prisoners of war captured by the Soviet Union, administered by GUPVI (b) filtration camps set up during World War II for the temporary detention of Soviet Ostarbeiters and prisoners of war while the security organs screened them  in order to "filter out" the black sheep, (c) "special settlements" for  internal exiles including "kulaks" and  deported ethnic minorities, such as Volga Germans, Poles, Balts, Caucasians, Crimean Tartars, and others. During certain periods of Soviet history, each of these camp systems held millions of people. Many hundreds of thousands were also sentenced to forced labor without imprisonment at their normal place of work. (Applebaum, pages 579–580) ในค่ายมีนักโทษหลากหลาย ตั้งแต่อาชญากรผู้น้อยไปจนถึงนักโทษการเมือง จำนวนมากถูกตัดสินโดยกระบวนการง่ายๆของตรอยกาของพลาธิการกิจการภายในประชาชน หรือเครื่องมืออื่นๆของการลงโทษนอกระบบกฎหมาย กูลักได้รับการยอมรับว่าเป็นเครื่องมือสำคัญในการปราบปรามทางการเมืองของสหภาพโซเวียต

นักประวัติศาสตร์ชาวฝรั่งเศส Nicolas Werth เขียนใน The Black Book of Communism กล่าวว่า อัตราการเสียชีวิตต่อปีในค่ายกักกันทั้งหมด แตกต่างกัน คือ 5% (ค.ศ.1933) และ 20% (ค.ศ.1942–1943) ในขณะที่ลดลงอย่างมากหลังสงครามโลกครั้งที่ 2 (ประมาณ 1 ถึง 3% ต่อปี เมื่อต้นทศวรรษที่ 1950) ความเห็นพ้องในหมู่นักวิชาการที่ใช้ข้อมูลจากหอเก็บเอกสารของทางการ ตั้งแต่ ค.ศ.1930–1953 ประมาณ 1.5 ถึง 1.7 ล้านคนเสียชีวิต อะเลคซันดร์ โซลเซนิตซิน ผู้ชนะรางวัลโนเบลสาขาวรรณกรรมและผู้รอดชีวิตจากการถูกจองจำ 8 ปีในกูลัก มีชื่อเสียงในระดับสากลด้วยการตีพิมพ์ The Gulag Archipelago ค.ศ.1973 ผู้เขียนเปรียบค่ายกระจายตัวเหมือน "ลูกโซ่ของหมู่เกาะ" ในฐานะผู้เห็นเหตุการณ์เขาอธิบายว่า กูลักเป็นระบบที่ผู้คนทำงานจนตาย อย่างไรก็ตามนักประวัติศาสตร์บางคนตั้งคำถามถึงความน่าเชื่อถือของข้อมูลทั้งหลายดังกล่าว และแทนที่จะพึ่งพาแหล่งวรรณกรรมอย่างหนัก มีนักวิจัยเอกสารที่พบว่า "ไม่มีแผนทำลายล้าง" ต่อประชากรของกูลัก ไม่มีคำสั่งอย่างเป็นทางการที่จะฆ่าพวกเขา และนักโทษถูกปล่อยตัวเป็นจำนวนมากมาย เกินกว่าจำนวนผู้เสียชีวิต

ในเดือนมีนาคม ค.ศ.1940 มีค่ายอำนวยการ (เรียกง่ายๆว่า “ค่าย”) 53 แห่ง นิคมแรงงาน 423 แห่ง เหมืองและเมืองอุตสาหกรรรม ทางตอนเหนือและตะวันออกของรัสเซียและคาซัคสถาน เช่น Karaganda, Norilsk, Vorkuta และ Magadan ที่ค่ายทั้งหลายจะถูกก่อสร้างโดยนักโทษ และดำเนินงานโดยอดีตนักโทษ

 ประวัติโดยย่อ 

 บันทึก
# บูชารี
บูชารี, ปูชารี (pujari) หรือ อรจักร (archaka) หมายถึงนักบวชฮินดูที่ทำหน้าที่ประกอบพิธีต่าง ๆ ใน โบสถ์พราหมณ์ เช่น พิธีบูชา, อารตี บูชารีส่วนใหญ่มาจากนักบวชที่เป็นพราหมณ์ โดยทั้งบุรุษและสตรี ล้วนเป็นบูชารีได้